**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2018. február 15-én tartandó**

**rendes ülésére**

Az előterjesztés tárgya: **Tiszavasvári Városi Televízió 2017. évi pénzügyi és szakmai beszámolója**

Melléklet: 1 db beszámoló, Választási Etikai Kódex

A napirend előterjesztője: Dr. Fülöp Erik polgármester

Az előterjesztést készítette: Erdei Kolett köztisztviselő

Az előterjesztés ügyiratszáma: 1416/2018.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. mell. 30. pontja értelmében |

Az ülésre meghívni javasolt szervek, személyek:

|  |  |  |
| --- | --- | --- |
| **Név** | **Titulus** | **Elérhetőség** |
| Fülöp Attila | Szabadidős Programszervező Egyesület elnöke | fuliiq40@t-online.hu |

Egyéb megjegyzés:

..............................................................................................................................................................................................................................................................................................................

Tiszavasvári, 2018. február 9.

**Erdei Kolett**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Erdei Kolett

**E L Ő T E R J E S Z T É S**

**- a Képviselő-testülethez -**

**a Tiszavasvári Városi Televízió 2017. évi pénzügyi és szakmai beszámolójáról**

**Tisztelt Képviselő-testület!**

Tiszavasvári Város Önkormányzata Képviselő-testülete a 66/2007. (III.22.) Kt. sz. határozatában döntött a Képviselő-testületi ülések nyilvános üléseiről készülő közvetítés gyakorlatának szabályozási kérdéseiről, egyidejűleg meghatározta, hogy a Tiszavasvári Szabadidős Programszervező Egyesülettel minden évben támogatási szerződést köt a tárgyévi költségvetésben jóváhagyott keretösszeg figyelembevételével.

Az Egyesület 2017. év folyamán egy alkalommal részesült támogatásban, mindösszesen 5.000.000,-Ft összegben.

A 2017. évi szerződések aláírásával a támogatott vállalta, hogy **2018. január 31-ig teljes körű, összesített pénzügyi elszámolást és szakmai beszámolót készít** a Képviselő-testület felé. A Tiszavasvári Szabadidős Programszervező Egyesület határidőn belül nyújtotta be szöveges beszámolóját és csatolásra került a bevételek és kiadások tételes kimutatását tartalmazó összesítő tábla is. Az Egyesület által benyújtott beszámoló a határozat-tervezet mellékletét képezi.

Tájékoztatom a Tisztelt Testületet, hogy a támogatott szervezet a szerződésben foglalt kötelezettségeinek 2017. évben eleget tett, hiszen a Képviselő-testület valamennyi nyilvános (rendes és rendkívüli) ülését rögzítette és a megállapodás szerint vágatlan formában a nyilvánosság elé tárta. Gondoskodott az elkészült felvételeknek a Tiszavasvári Városi Televízió műsortervének megfelelő sugárzásáról és ismétléséről.

Fentiekre tekintettel kérem a Tisztelt Testületet a Tiszavasvári Városi Televízió 2017. évi tevékenységének és gazdálkodásának alakulásáról szólóbeszámoló elfogadására a mellékelt határozat-tervezet szerint!

A 2018. április 8. napjára tűzte ki a Köztársasági elnök az országgyűlési képviselők választását. A Tiszavasvári Városi Televízió, mint média is részese lesz a kampánynak, így az egyesület elnöke a benyújtott beszámoló mellett tájékoztatásul csatolta az általuk készített Választási Etikai Kódexet, mely azonos lehetőséget nyújt minden politikai párt,- vagy független induló részére.

Tiszavasvári, 2018. február 9.

**Dr. Fülöp Erik**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ**-**TESTÜLETÉNEK**

**…/2018. (II.15.) Kt. számú**

**határozata**


**a Tiszavasvári Városi Televízió 2017. évi pénzügyi és szakmai beszámolójáról**


Tiszavasvári Város Önkormányzata Képviselő-testülete a Tiszavasvári Szabadidős Programszervező Egyesület által benyújtott beszámolót megtárgyalta és az alábbi határozatot hozza:


1. Tiszavasvári Szabadidős Programszervező Egyesület által benyújtott - a Tiszavasvári Városi Televízió 2017. évi tevékenységéről és gazdálkodásáról szóló **-** beszámolót a határozat melléklete szerinti tartalommal elfogadja.
2. Felhatalmazza a Polgármestert, hogy kösse meg a Tiszavasvári Szabadidős Programszervező Egyesülettel a tárgyévi költségvetési rendeletben jóváhagyott összeg szerinti, aktualizált Támogatási szerződést.


**Határidő:** azonnal **Felelős:** Dr. Fülöp Erik polgármester


***…/2018. (II.15.) Kt. sz. határozat 1. számú melléklete***











***…/2018. (II.15.) Kt. sz. határozat 2. számú melléklete***

